వెలగా వెంకటప్పయ్య
డాక్టర్‌ వెలగా వెంకటప్పయ్య 1932లో గుంటూరు జిల్లా తెనాలిలోని ఐతానగర్లో వెలగా నాగయ్య మరియు వెంకాయమ్మ దంపతులకు జన్మించాడు. ఆయనది ఓ సామాన్య రైతు కుటుంబం. ఉద్యోగ అన్వేషణలో భాగంగా లైబ్రరీస్‌ అథారిటీస్‌ వారి శాఖా గ్రంథాలయంలో ఓ చిరు ఉద్యోగిగా చేరి అంచలంచెలుగా ఎదిగారు. ఉస్మానియా విశ్వవిద్యాలయము నుంచి లైబ్రరీ సైన్సులో డిప్లొమా పొందారు. ఆంధ్ర విశ్వవిద్యాలయం వారు తెలుగులో బాలసాహిత్య వికాసం, ఆంధ్రప్రదేశ్‌లో బాలల గ్రంథాలయాల ప్రగతిపై ఆయన చేసిన పరిశోధనా కృషికి పీహెచ్‌డీ బహుకరించారు. వీరి సతీమణి నాగేంద్రమ్మ, సంతానం నలుగురు కుమారులు ఉన్నారు.ఇతడు తన 83వ యేట 2014, డిసెంబరు 29న గుండెనొప్పితో విజయవాడ లోని ఒక ప్రైవేటు ఆసుపత్రిలో మరణించాడు..
విఠల్ వెంకటేష్ కామత్
ఈయన తండ్రి వెంకటేష్ కామత్ హోటల్ లో కంచాలు కడిగి కుటుంబాన్ని పోషించాడు. వెంకటేష్ గారికి గల ఆరుగురు సంతానంలో ఒకడు. పని పట్ల నిశిత దృష్టి కలిగిన ఈయన ముంబై లోని బైకుల్లాలో మొదటి రెస్టారంట్ ని ఆరంభించాడు.
తన జీవితాశయం కోసం భార్య మంగళ సూత్రాన్ని తాకట్టు పెట్టి 1938 లో సత్కార్ అనే హోటల్ ని ఆరంభించాడు. అలా దినదిన ప్రవర్ధమానంగా తన హోటల్ సామ్రాజ్య్యాన్ని విస్తరించుకుంటూ సురుచి, సన్మాన్ ని స్థాపించారు. వీరి కుతుంబానికి ప్రపంచ వ్యాప్థంగా పలు గొలుసు కట్టు హోటల్ వ్యాపారాలు ఉన్నాయి. వాటిలో సత్కర్, స్వాగత్, కామత్ ప్లాజా, ఆర్కిడ్ మొ"నవి.